Klas Lund

Klas Henrik Pontus Lund, (født 14. februar 1968 i Lidingö) er en straffedømt svensk nynazist og en lederskikkelse innen det nynazistiske miljøet i Sverige.

Lund ble i 1986 dømt til fire års fengsel for drapet på Ronny Landin som grep inn mot overfallet på en gruppe innvandrere ved  Nickstabadet i Nynäshamn. Etter løslatelsen grunnla han organisasjonen Vitt Ariskt Motstånd som på begynnelsen av 1990-tallet ble et samlingspunkt for svenske høyreekstremister.Expo: Samordnat tillslag mot ledande nazister  Expo.se I 1991 ble han dømt til seks års fengsel for en rekke væpnede ran i Härjedalen. Han er også dømt for mishandling.

I oktober 2004 rømte han fra Mariestadsanstalten hvor han sonet fengselsstraff for ulovlig våpenbesittelse. Han ble pågrepet under en væpnet politiaksjon i Kristiansand i mars 2005.Svensk rømling fengslet NRK

Lund står også bak gruppen Nordfront som også har gjort betydelige anstrengelser for å verve norsk ungdom.Norsk «motstandsbevegelse» verver medlemmer i Bergen NRKNynazister hang (sic) opp propaganda Bergens Tidende

 Referanser 

Kategori:Personer fra Lidingö kommun
Kategori:Nynazister
Kategori:Svensker dømt for forbrytelser
Kategori:Personer dømt for ran
Kategori:Personer dømt for drap
Kategori:Rasisme